stanford-oval/wikipedia huggingface dataset:
ג'ורג' קוסטיגן
ביוגרפיה

קוסטיגן נולד בפורטסמות' שבהמפשייר וגדל בסאלפורד שבמחוז לנקשייר. הוא למד בבית הספר סנט אוגוסטין בבולטון רואד שבפנדלברי, ואחר כך בבית הספר וורדלי שבפרבר וורדלי קרוב לסווינטון.
הוא התחיל להופיע בטלוויזיה בשנת 1978. ב-1984 שיחק בתפקיד פיליפ הממזר בהפקה של ה-BBC למחזה השייקספירי "המלך ג'ון" לצדו של לאונרד רוסיטר ששיחק בתפקיד הראשי.
ב-1986 זכה להכרה כששיחק בתפקיד בוב, איש עסקים הבוגד באשתו, בסרט "ריטה, סו ובוב גם הוא". מאז השתתף בהפקות טלוויזיה רבות בהן "הרפתקאותיו של שרלוק הולמס", "קוואנה QC", סדרת הטלוויזיה "Coogan's Run" של סטיב קוגן, "קוני", "A Touch of Frost", "המפקח מורס", הסדרה "Murder Most Horrid", הסיטקום "So Haunt Me", סדרת הדרמה "London's Burning", הסדרה המשטרתית "The Bill", "הולבי סיטי", "The Long Firm", "ורה", "דיאל ופסקו", "סיפורי המסתורין של רות רנדל", "חקירות המפקח לינלי", "The Beiderbecke Connection", "תחבולות חדשות" ובסדרה הרפואית "חדר מיון".
בקולנוע השתתף קוסטיגן בסרטים "נערות לוח השנה" ו"שירלי ולנטיין".
ב-2007 הופיע בתפקיד מקס קפיקורן בפרק "מסע הארורים", ספיישל חג המולד של סדרת המדע בדיוני "דוקטור הו".
בת זוגו היא הסופרת ג'וליה נורת' שאתה כתב ב-1990 פרק לסיטקום "Birds of a Feather".
בתיאטרון הופיע קוסטיגן בתפקיד מיקי ג'ונסטון במחזמר "אחים בדם" מאת וילי ראסל, בהתחלה בליברפול פלייהאוס ואחרי כן בתיאטרון ליריק שבלונדון. בין 16 בפברואר ל-8 במרץ 2008 שיחק בתפקיד אסטרגון במחזה "מחכים לגודו" מאת סמואל בקט בתיאטרון מנצ'סטר לייבררי. בנובמבר 2008 גילם את וילי לומן במחזה "מותו של סוכן" מאת ארתור מילר בתיאטרון רויאל ביורק.
בדצמבר 2009 הוכרז כי קוסטיגן יצטרף לאופרת הסבון "אמרדייל" (אנ') בתפקיד חבר של רודני בלקסטוק. במרץ 2010 הופיע לראשונה בסדרה והופעתו האחרונה שודרה ב-23 ביולי 2010. באפריל 2010 כיכב בתפקיד אלן, בעלה לשעבר של כריסטין, מושא אהבתו של פרוסט בסדרה הבלשית "A Touch of Frost" ב-2014 הופיע קוסטיגן בסדרה "עמק האושר". הוא חזר וגילם את דמותו של נוויסון גלאגר בעונה השנייה של הסדרה ב-2016.
ביוגרפיה > חיים אישיים

קוסטיגן התחתן עם אהובת הילדות שלו שתמכה בו בשאיפתו להיות שחקן מקצועי. הנישואים התפרקו, וב-1974 הוא הצטרף ללהקת התיאטרון אברימן של ליברפול, שם פגש את אשתו השנייה, ג'וליה נורת'. לבני הזוג יש שלושה בנים.
קוסטיגן הוא אוהד נלהב של מועדון הכדורגל אברטון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 |  | Fame Is the Spur | טום האנאוויי | מיני-סדרה |
| 1982 | דברי ימי בארצ'סטר | The Barchester Chronicles | טום טאוורס | מיני-סדרה על פי ספריו של אנתוני טרולופ |
| 1983 |  | Widows | צ'ארלי | מיני-סדרה |
| 1984 | המלך ג'ון | King John | פיליפ הממזר |  |
| 1985 | קוני | Connie | ארני | סדרת טלוויזיה |
| 1986 |  | The Great Paper Chase | סרג'נט ג'ונס | סרט טלוויזיה |
| 1987 | ריטה, סו ובוב גם הוא | Rita, Sue and Bob Too | בוב |  |
| 1988 |  | The Beiderbecke Connection | השוטר בן | מיני-סדרה |
| 1989 | ברז'ראק | Bergerac | אוליבר סאטון | בפרק "Trenchard's Last Case" |
| 1989 | שירלי ולנטיין | Shirley Valentine | דאגי |  |
| 1990 | המפקח מורס | Inspector Morse | רון גארט | בפרק "The Infernal Serpent" |
| 1990–2011 | חדר מיון | Casualty |  | סדרת טלוויזיה |
| 1990 |  | Stolen | טרי | סדרת טלוויזיה |
| 1991 |  | Chimera | שאפר | מיני-סדרה |
| 1992–1994 |  | So Haunt Me | פיטר רוקבי | סדרת טלוויזיה |
| 1993 |  | The Riff Raff Element | וינסנט | סדרת טלוויזיה |
| 1993 | הוק | The Hawk | סטיבן מארש |  |
| 1994 | סיפורי המסתורין של רות רנדל | Ruth Rendell Mysteries | מפקח בילוש מנסיפל | בפרק "Master of the Moor" |
| 1997 | הטי ויינתרופ חוקרת | Hetty Wainthropp Investigates | וולאס פיקרינג | בפרק "Fisticuffs" |
| 1998 | ערב בנות | Girls' Night | סטיב |  |
| 1998 | השבט | The Tribe | מיקי |  |
| 2000 |  | City Central | מפקח בילוש ג'ק קרטר | סדרת טלוויזיה |
| 2001 | הולבי סיטי | Holby City | ג'יימס קמפבל |  |
| 2001 |  | Love or Money | טד | סרט טלוויזיה |
| 2003 | נערות לוח השנה | Calendar Girls | אדי |  |
| 2004 |  | The Long Firm | מפקח בילוש ג'ורג' מוני | מיני-סדרה |
| 2005 | קיפאון | Frozen | פייק |  |
| 2006 | דיאל ופסקו | Dalziel and Pascoe | בארי בנדלו | בפרק "Glory Days" |
| 2006 | חקירות המפקח לינלי | The Inspector Lynley Mysteries | אוון-הרטקורט-ביינס | בפרק "Natural Causes" |
| 2007 | השומרוני הטוב | The Good Samaritan | ראלף מייהו | סרט טלוויזיה |
| 2007 |  | Garage | דן |  |
| 2007 | חושפי האמת | The Whistleblowers | דייוויד דארל | בפרק "No Child Left Behind" |
| 2007 | דוקטור הו | Doctor Who | מקס קפריקון | בפרק "מסע הארורים" |
| 2008 | הנקוק וג'ואן | Hancock & Joan | ג'ורג' | סרט טלוויזיה |
| 2008 | תחבולות חדשות | New Tricks | דייב דלסטון | בפרק "Loyalties and Royalties" |
| 2008 |  | Summer | מר טאנר |  |
| 2009 |  | Unforgiven | אדי אקרויד |  |
| 2009 | רציחות במידסומר | Midsomer Murders | ג'ק פילבי | בפרק "The Creeper" |
| 2010 |  | The Arbor | ג'ימי | סרט דוקומנטרי |
| 2010 | אמרדייל | Emmerdale | צ'ארלי היינס | סדרת טלוויזיה |
| 2010 | מכאן והלאה | Hereafter | אב מאמץ |  |
| 2012 |  | Homefront | סמל הווארד רייבלי | מיני-סדרה |
| 2013 | סקוט וביילי | Scott & Bailey | ג'ו ביוואן |  |
| 2013 | שוד הרכבת הגדול | The Great Train Robbery | ארני מילן | בפרק "A Copper's Tale" |
| 2014–2016 | עמק האושר | Happy Valley | נוויסון גלאגר |  |
| 2015 | ורה | Vera | ביל טלינג | בפרק "Old Wounds" |
| 2016 | שחיתות | Line of Duty | המפקח פטריק פרבנק | סדרת טלוויזיה; 3 פרקים |
| 2019 | ג'נטלמן ג'ק | Gentleman Jack | ג'יימס הולט | סדרת טלוויזיה |
| 2023 | מרילנד | Maryland | ריצ'רד | מיני-סדרה |
הערות שוליים

↑  "George Costigan". Shakespeare in Performance. אורכב מ-המקור ב-2012-02-06. נבדק ב-2007-12-30.
↑  "Birds of a Feather". 2007. BBC Comedy. נבדק ב-2007-12-30.
1 2  "Liverpool Everyman & Playhouse Theatres". Everyman Theatre.
| --- | --- |
בקרת זהויות :  PLWABN: 9810575149505606  BIBSYS: 7009334  GND: 173925421  ISNI: 0000 0000 4182 2933  LCCN: no98057721  MusicBrainz: d62bb095-3a1b-4938-aa0f-5bf5222d4d09  NTA: 074039644  SUDOC: 182226719  VIAF: 63624333   WorldCat (עם VIAF): 63624333
דוקרנית שחורה

| דוקרנית שחורה |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: דוקרנית
מין:: דוקרנית שחורה
שם מדעי
 Mycteroperca bonaci ‏פואיי, 1860

דוקרנית שחורה (שם מדעי: Mycteroperca bonaci) הוא מין של דג גרם ימי ממשפחת הדקריים ומקבוצת הדקרים, הקרוב למין דוקרנית אדומה.
הדוקרנית מצוי בטבע בשוניות אלמוגים ברחבי מערב האוקיינוס האטלנטי מחופי מסצ'וסטס עד לחופי דרום-ברזיל. הוא מצוי בעיקר סביב מפרץ מקסיקו, הפלורידה קיז ולאורך הקריביים שלחופי הים הקריבי. הפרטים הבוגרים לא נצפים בתחומי התפוצה הצפוניים, הם שוכני מים עמוקים והם נראים רק מפרטים שנידוגו בידי רשתות. תפוצתם היא בעומק 6–33 מטרים.
דקר זה מגיע לאורך 150 ס"מ ולמשקל של עד 100 ק"ג. צבע הגוף חום עד זית ומכוסה בכתמים שחורים או בצבעי פליז. הדגים הצעירים מפוספסים באדום-לבן. הדקר יכול להאריך ימים עד 40 שנה.
דג זה חי לבדו אך מתרועע עם דקרים אחרים בעונת הרבייה החלה בין מאי לאוגוסט. כמו אצל דגים רבים גם אצל דג זה הנקבות יכולות להיהפך לזכרים בעת שהם מגיעים לגודל מלא. זהו דג טורף הניזון בעיקר בדגים ובדיונונים שהוא חוטף ממארב, תוך שימוש בזנבו לתנועה מהירה ביותר. הטרף נבלע או מרוסק בלסתות הגדולות. הדגים הצעירים ניזונים מחסילונים ושאר סרטנים.
דג זה הוא דג מאכל חשוב במספר אזורים והוא נידוג גם למטרות ספורט. עם זאת חלה ירידה באוכלוסייתו עקב הדיג והגידול האיטי שלו.
הערות שוליים

↑  דוקרנית שחורה באתר הרשימה האדומה של IUCN
ג'ורג' קוז'אק

ג'ורג' הרולד קוז'אק (באנגלית: George Harold Kojac;‏ 2 במרץ 1910 – 28 במרץ 1996) היה שחיין אמריקאי. אלוף אולימפי (אמסטרדם 1928) בעל שתי מדליות זהב ושיאן עולם במשחים בסגנון גב.
ביוגרפיה

קוז'אק נולד בניו יורק, בנם של מהגרים מאוקראינה. הוא למד לשחות באיסט ריבר. הוא סיים את לימודיו באוניברסיטת ראטגרס בשנת 1931.
ביוגרפיה > שיאן עולם ואלוף אולימפי

במבחנים האמריקאים לאולימפיאדת אמסטרדם (1928) שנערכו בדטרויט, שבמישיגן ב-23 ביוני 1928 קבע קוז'אק במשחה ל-100 מטר גב שיא עולם חדש של 1:09.0 דקות. במשחקים עצמם הוא זכה בשתי מדליות זהב, במשחה ל-100 מטר גב בשיא עולם חדש של 1:08.2 דקות, לפני חבריו לנבחרת ולטר לופר שיאן העולם בעבר (1:10.0 דקות) ופול ואייט (1:12.0 דקות) ובמשחה שליחים 4x200 מטר חופשי ביחד עם אוסטין קלאפ, ולטר לופר וג'וני וייסמילר בשיא עולם חדש של 9:36.2 דקות, לפני יפן (9:41.4 דקות) וקנדה (9:47.8 דקות). נוסף לכך, הוא סיים במקום רביעי במשחה ל-100 מטר חופשי בתוצאה של 1:00.8 דקות. שיאו העולמי במשחה ל-100 מטר גב החזיק מעמד 6 שנים.
בתחרות שחייה שנערכה בניו הייבן, שבקונטיקט ב-16 ביוני 1930 קבע קוז'אק במשחה ל-200 מטר גב שיא עולם חדש של 2:32.2  דקות.	שיא עולם זה החזיק מעמד 4 שנים.
בשנת 1932 החמיץ קוז'אק את המשחקים האולימפיים שנערכו בלוס אנג'לס, בגלל לימודי הרפואה שלו באוניברסיטת קולומביה. למרות זאת שיאו העולמי, היה היחידי שלא נשבר במשחקים אלו.
השגים

בסך הכל קבע קוז'אק 23 שיאי עולם חדשים.
בשנת 1986 זכה קוז'אק להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
הערות שוליים

↑  נצחונות היהודים באולימפיאדה, דואר היום, 28 באוגוסט 1928
↑  ג'ורג' קוז'אק באתר International Swimming Hall Of Fame (באנגלית)
דוד פלדמן

ערך זה עוסק ברב בלייפציג שבגרמניה ובמנצ'סטר שבבריטניה. אם התכוונתם לחזן בצ'רנוביץ ובארץ ישראל, ראו .
| --- | --- |
אין תמונה חופשית
 לידה:  3 באוקטובר 1884 י"ד בתשרי ה'תרמ"ה טאלנה, אוקראינה
 פטירה:  8 במאי 1955 (בגיל 70) ט"ז באייר ה'תשט"ו מנצ'סטר, אנגליה
 מקום פעילות:  לייפציג, מנצ'סטר
 תקופת הפעילות:  ? – 8 במאי 1955 
 תחומי עיסוק:  רבנות
 תפקידים נוספים:  כתיבת ספרות תורנית
 חיבוריו:  עיר דוד, שמושה של תורה ועוד
 
ספרו שמושה של תורה
רבי דוד פלדמן (י"ד בתשרי ה'תרמ"ה, 3 באוקטובר 1884 - ט"ז באייר ה'תשט"ו, 8 במאי 1955) היה רב קהילת עדת יראים מחזיקי הדת בלייפציג ובמנצ'סטר, ומחבר הספרים עיר דוד ושמושה של תורה.
קורות חייו

נולד בערב סוכות ה'תרמ"ה (1884) בטאלנה שבאוקראינה, לפיגא ולרבי שמאי, ששימש כשוחט ובודק בעירו. בצעירותו למד תורה בבית המדרש בטאלנה ועמד בקשרים תורניים עם הרב יחיאל מיכל אפשטיין מחבר הספר ערוך השולחן. בהיותו בן 19 כתב לו הרב אפשטיין במכתב בין היתר:
”בהיות שזה זמן כביר שיש לי שיח ושיג בדברי תורה"ק עם האברך היקר כערכו הרב החריף והבקי משנתו זך ונקי י"א מוהר"ר דוד בן השו"ב המובהק דק' טאלנא, ועל פי חילופי מכתבים בחידושי תורה שיש לי עם הרב האברך הנ"ל ראה ראיתי כי הוא מיועד להיות מגדולי ישראל”.
בשנת ה'תרס"ה (1905) עזב את רוסיה כדי לא להתגייס לצבא. הוא עבר לרומניה, בתחילה שהה בעיירה בידעוולע שבמחוז מרמרוש ולאחר מכן עבר לויז'ניץ שם היה קשור לאדמו"ר רבי ישראל הגר, וידידו הקרוב של בנו רבי מנחם מנדל. בשנת ה'תרס"ז (1907) נשא את גולדה בת רבי יחיאל מיכל פיקסלר. לאחר נישואיו התגורר במחוז מרמרוש כשהוא סמוך על שולחן חותנו.
נסמך לרבנות על ידי המהרש"ם מברז'אן, רבי אריה ליבוש הורוביץ, רבה של סטניסלב, ורבי בנימין אריה וייס רב הקהילה בצ'רנוביץ. בשנת ה'תר"ע (1910) נתמנה לרב הקהילה החרדית בלייפציג שבגרמניה, שם הקים תלמוד תורה וישיבה קטנה. בסוף שנת ה'תרצ"ג (1933) עבר לאנגליה ולאחר מספר שבועות מונה לרב קהילת מחזיקי הדת במנצ'סטר.
נפטר בט"ז באייר ה'תשט"ו, ונקבר על פי צוואתו בבית העלמין במנצ'סטר בקברו של הרב משה יצחק סג"ל, ראש ישיבת מנצ'סטר, שעצמותיו הועברו לקבורה בארץ ישראל.
חיבוריו

עיר דוד, ביאור ופירוש והרחבה לספר קיצור שו"ע, לייפציג ה'תרפ"ד (באתר היברו בוקס)
שמושה של תורה, ביאורים עם ציורים להרבה הלכות בשו"ע. (באתר היברו בוקס)
שיעורי המצוות (באתר היברו בוקס)
לב דוד, הודפס על ידי נכדו יחיאל נתן פלדמן (לב דוד, באתר אוצר החכמה)
לקריאה נוספת

הקדמה לספר לב דוד
הערות שוליים

↑  צילום המכתב בהקדמה לספר לב דוד עמוד 10
↑  תמונת מצבתו
גלנטורן

מועדון הכדורגל גלנטורן (באנגלית: Glentoran F.C.) הוא מועדון כדורגל צפון אירי ממזרח בלפסט, המשחק בליגת העל של צפון אירלנד (IFA פרמיירשיפ). גלנטורן הוא מהמועדונים החשובים ביותר בכדורגל הצפון אירי.
היסטוריה

גלנטורן נוסד בשנת 1882, שנתיים לאחר ייסודה של התאחדות הכדורגל הצפון אירית, והיה חלק מפיתוח הכדורגל הראשוני בממלכה המאוחדת. המועדון זכה לאורך ההיסטוריה שלו ב-23 אליפויות צפון אירלנד, כשהוא מדורג שני מבחינה זו אחרי לינפילד, ב-21 גביעי צפון אירלנד ו- 7 פעמים בגביע הליגה האירית. הוא המועדון הצפון אירי הראשון שזכה בגביע אירופי, לאחר שזכה בגביע וינה בשנת 1914.
מאז 1890, אז הצטרף המועדון לליגת העל, הוא לא ירד מעולם לליגת המשנה. בשנת 1974 הוא הגיע להישג השיא שלו במפעלים האירופיים של אופ"א, כשהעפיל עד לרבע גמר גביע אירופה למחזיקות גביע.
כיום המועדון הוא מקצועני למחצה, ומורכב ברובו מכדורגלנים חובבים המשחקים במקביל לעבודות אחרות.
לאורך השנים ייצא המועדון מספר כדורגלנים בולטים לכדורגל האנגלי ולכדורגל הסקוטי, כדוגמת דני בלאנשפלואר, פטר דוהרטי, ברטי פיקוק ובילי בינגהאם. המועדון ידוע גם בכך שוויתר בעבר על שירותיו של ג'ורג' בסט, שהיה עתיד להפוך לכוכב קבוצת מנצ'סטר יונייטד.
מאמן הקבוצה כיום הוא דקלן דבין. חלק מהשחקנים הבולטים של הקבוצה כיום הם מייקל הלידיי וגארי המילטון.
הערות שוליים

↑  ספורט 5, לא כוחות: עשינו השוואה בין חיפה לגלנטורן. והתוצאות..., 14.07.2009
↑  ספורט 5, "אנו סטודנטים, סוכני ביטוח ופקידים. לא מאמין שננצח", 13.07.2009
↑  nrg, תכירו את גלנטורן: מאלן מקדונלד עד ג'ורג' בסט, באתר nrg, 22.06.2009
| --- | --- |
בקרת זהויות :  LCCN: nb2019020434  VIAF: 4747157226599085410008   WorldCat (עם VIAF): 4747157226599085410008 
ערך זה הוא קצרמרבנושא מועדוני כדורגל ובנושא צפון אירלנד. אתם מוזמנים לתרום לוויקיפדיה ו.
גדוד

.
סימון נאט"ו לגדוד
גדוד (באנגלית: Battalion) הוא יחידה צבאית שכפופה לחטיבה או לרגימנט. בגדודי חיל רגלים (חי"ר) בצה"ל שתיים עד חמש פלוגות ובין 650–1,000 חיילים.
בצה"ל, מפקד גדוד (בקיצור מג"ד) הוא קצין בדרגת סגן-אלוף ובצבאות העולם קצין בדרגת לוטננט קולונל. קיצור מקובל לסגן מפקד גדוד הוא סמג"ד.
גדוד אורגני הוא גדוד בעל יכולת טקטית בלבד, שפועל במסגרת משותפת עם יחידות אחרות. גדוד עצמאי הוא גדוד בעל יכולת פעולה עצמאית יותר.
בצה"ל, גדוד חי"ר בנוי משלוש פלוגות מבצעיות, פלוגה מסייעת ופלוגת מפקדה. גדוד חה"ן בנוי מפלוגות רובאיות, מחלקות סיור, פלוגות צמ"ה ופלוגות מפקדה. המבנה האורגני של המחלקות בחי"ר וחה"ן הן זהות. גדוד בחיל השריון הישראלי כולל כ-36 טנקים ופלוגת חרמ"ש (לרוב פלוגת החרמ"ש היא פלוגת מילואים – גם בגדודי שריון סדירים), ולאחרונה גם פלוגה מסייעת שריון.
גדוד הוא היחידה האינטגרלית הקטנה ביותר בצה"ל. למשל, גיוס לשירות המילואים בישראל מתבצע ברמת גדוד לפחות.
היחידה המקבילה לגדוד בחיל הים היא פלגה.
מספר גדודים מרכיבים חטיבה, ובחלק מהמדינות רגימנט.
מפקד גדוד

מפקד גדוד או בקיצור מג"ד, הוא תפקיד של קצין בצה"ל, העומד בראש גדוד לוחמים בחי"ר, שריון, הנדסה קרבית, איסוף קרבי, תותחנים או יחידה מובחרת. בצה"ל מתייחס מונח זה למפקד יחידה הכפופה לחטיבה או לאגד. דרגתו של מפקד הגדוד היא בדרך כלל דרגת סגן-אלוף והוא גם השתלם בקורס מפקדי גדודים.
לקריאה נוספת

אלישיב שמשי, בהם יותר מכול – על סוד ההצלחה של צה"ל, משרד הביטחון – ההוצאה לאור, 2005.
רז שגיא, "להיות מג"ד", מודן, 2013.
משה (צ'יקו) תמיר, מלחמה ללא אות, הוצאת מערכות – משרד הביטחון, 2005.
הערות שוליים

↑  IDF phasing out contentious tank shell in wake of Gaza war – Israel News | Haaretz Daily Newspaper
| יחידות צבאיות |
| --- | --- | --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |  |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |  |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |  |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |  |
| --- | --- |
בקרת זהויות :  GND: 4467523-9
ג'ורג' קומברלנד

| --- | --- |

 לידה:  27 בנובמבר 1754 לונדון, ממלכת בריטניה הגדולה 
 פטירה:  8 באוגוסט 1848 (בגיל 93) בריסטול, הממלכה המאוחדת של בריטניה הגדולה ואירלנד 
 
ג'ורג' קומברלנד (באנגלית: George Cumberland‏; 1754 – 1848) היה אספן אמנות, סופר ומשורר אנגלי. הוא היה חבר ותומך של ויליאם בלייק, וכמוהו עסק בניסיונות דפוס. הוא היה גם צייר צבעי מים חובב, ואחד החברים הראשונים בבית הספר לאמנויות בריסטול.
ראשית החיים

קומברלנד, שאביו נקרא גם ג'ורג', נולד בלונדון בשנת 1754. בין השנים 1769–1785 היה פקיד בחברת ביטוח. ב-1772 הוא למד בבתי הספר המלכותיים של האקדמיה והציג ציורים ב-1782 וב-1783, אך לא הצליח להיבחר כעמית ב-1784. הוא גיבש דעה גרועה על האקדמיה ותקף אותה במאמרים שונים.
יחד עם ג'ון פלקסמן ותומאס סטות'ארד, הצטרף קומברלנד למעגל החברתי של ויליאם בלייק תוך שנה לאחר שהפך בלייק לסטודנט בבתי הספר המלכותיים של האקדמיה בשנת 1779.
מעגל זה כלל גם את החרט ויליאם שארפ. קומברלנד הצעיר החזיק בדעות רדיקליות. עם סטות'ארד ושארפ הוא הצטרף לחברה למידע חוקתי, והפך לחבר של מנהיגה, ג'ון הורן טוק, ומשך את תשומת ליבם של שומרי החוק הממשלתיים.
כבר בשנת 1780 שיבח קומברלנד "במורנינג כרוניקל" את התערוכה הראשונה של בלייק באקדמיה, בציור צבעי המים "מותו של ארל גודווין". קומברלנד עזר לעיתים קרובות לספק לקוחות עבור בלייק, כמו בשנת 1798 כאשר ניסה לשכנע את טוק להשתמש בבלייק כחרט למהדורה חדשה של ספרו של טוק.
קומברלנד שיתף פעולה עם בלייק בהדפסה. בשנת 1784 שניהם התנסו בשיטות חדשות להדפסת טקסטים חרוטים. באותה שנה הדפיס קומברלנד פרסום על "שיטת ההדפסה החדשה" שלו, אם כי נראה שהיא לא הייתה הצעה מסחרית ומעשית. בהדפסת עבודותיו קומברלנד הסתמך על הייעוץ הטכני של בלייק בנושא נחושת וליתוגרפיה.
איטליה

בשנת 1784 קיבל קומברלנד ירושה שהעניקה לו הכנסה שנתית של 300 פאונד, מה שאפשר לו לעזוב את עבודתו. בין השנים 1785–1790 נסע באירופה, והתגורר בעיקר ברומא. הוא ביקר גם בפריס ובפירנצה, ובשנת 1786 ביקר בשווייץ יחד עם צ'ארלס לונג, ברון פרנבורו הראשון. בשנת 1787 הוא נסע עם אליזבת קופר והחזיר אותה לאיטליה.
ברומא הצטרף למעגל אמנים שכלל את ג'ון דיר, רוברט פאגאן, וסמואל וודפורד. קומברלנד בחן את עבודותיהם של רפאל והחרטים מרקאנטוניו ריימונדי וג'וליו בונאסון והקים אוסף של הדפסים בעיקר אוסף גדול של חריטות של בונאסון.
פרסומים

לאחר שובו של קומברלנד מאיטליה בשנת 1790 התגורר לראשונה ליד סאות'המפטון, שם המשיך לבנות את אוסף האמנות שלו. הוא התגורר ליד איגנאם, בסארי. בשנת 1793 פרסם את שיר על נופי בריטניה ואת השיר המאויר "לוינה, המשרתת מסנודון". באותה שנה פרסם כמה אנקדוטות ופעל למען התוכנית לשיפור האמנויות באנגליה, שהכילה הצעה להקמת גלריה לאומית. מחקריו באיטלקית נשאו פרי נוסף בשנת 1796 כאשר פרסם מכלול עקרונות תאורטיים לאמנות קלאסית שאוירו ב-24 עיצובים של קומברלנד בנושאים קלאסיים. קומברלנד חרט 16 מהעיצובים והזמין את בלייק לחרוט את 8 האחרים, כשבלייק סיפק את הכותרות לכל האיורים. בלייק גם העניק לקומברלנד ייעוץ בנוגע לתהליך החריטה.
בשנת 1798 פרסם קומברלנד רומן אוטופי, "השבוי של טירת סנאר". הוא כינה את האוטופיה שלו סופיס ומיקם אותה באפריקה והעניק לה סגולות יווניות קלאסיות אך ללא מלחמות, עבדות או אי שוויון מיני. מחשש שהרדיקליזם שלו ירתיע את השלטונות, ביטל קמברלנד את הפצת הרומן, לא לפני ששלח עותק לאחד ממכריו, אייזק ד'יזראלי.
אסכולת בריסטול

בשנת 1803 עבר קומברלנד לווסטון-סופר-מארה בסומרסט, ולאחר מכן בשנת 1807 עבר קומברלנד לבריסטול שם התגורר בשארית חייו. הוא הפך לאחד החברים המוקדמים בקבוצת האמנים הבלתי פורמלית שנודעה בשם אסכולת בריסטול, ואחד הראשונים שלקחו חלק בפעילות הקבוצה בשרטוטי הנוף סביב בריסטול. בתו של קומברלנד אליזה וכנראה גם בנו ג'ורג' קומברלנד ג'וניור הצטרפו לפעמים לנסיעות אלה.
קומברלנד האמין כי הציור צריך להיות ישירות מהטבע. הוא הפיק מחקרי נוף קטנים. צבעי המים שלו דומים בסגנונם לאלה של חברו ג'ון לינל. היה זה בנו של קומברלנד, ג'ורג', תלמידו של לינל, שהכיר את לינל בפני בלייק בשנת 1818.
קומברלנד הפך לחבר קרוב של אדוארד בירד, וסנדק לבנו. לא היו לו את המשאבים להיות פטרונו של בירד, אך הוא היה משאיל לבירד פריטים מאוסף האמנות שלו לצורכי לימוד. בשנת 1814, כאשר בירד ביקש עזרה בהשגת עבודה מלכותית, הציג בפניו קומברלנד את צ'ארלס לונג, אשר קבע עם הנסיך יורש העצר שבירד ינהל לימודי ציור פורטרטים מלכותיים על סיפונה של היאכטה המלכותית. עם מותו של בירד בשנת 1819, עתר קומברלנד בהצלחה לאקדמיה המלכותית בבקשה להעניק קצבה לאלמנתו של בירד.
קומברלנד עזר לרבים מאמני בריסטול באמצעות המלצות והיכרות עם חבריו המשפיעים. בשנת 1820, כאשר פרנסיס דנבי הציג במוסד הבריטי, קומברלנד הפעיל את השפעתו כדי לקדם קבלת פנים חיובית. בשנת 1822, כאשר דנבי, ברנהוויט וג'ונסון עמדו לבקר בלונדון, קומברלנד דאג להופעה של תומאס לורנס, תומאס סטות'ארד ואחרים.
ישנן עדויות מהתכתבות שלהם כי קמברלנד הציע לעיתים קרובות נושאים שדנבי יצייר. הוצע כי ייתכן שהשפעתו של בלייק הועברה גם לדנבי. הציור השני שהציג דנבי היה "אהבה מאכזבת", שהוצג באקדמיה המלכותית לאמנויות בשנת 1821. נושאו מזכיר את שירי התמימות והחוויה של בלייק, ואילו דמותה הנאו-קלאסית של היצירה של הילדה עוררה את מחשבותיו של קומברלנד על החוויה. ציור מים מאוחר יותר, סצנה מתוך "חלום ליל קיץ" (1832), מזכיר מאוד את האיורים של בלייק.
התחריט האחרון שביצע בלייק היה כרטיס ביקור של קומברלנד, ששלח את החריטה לבלייק כדי שהוא יקשט אותו. בלייק עשה זאת בכך שהקיף את שמו של קומברלנד בדמויות שנועדו לייצג את העונות, כולל חישוק ילדים שמתגלגלים ועפיפונים מעופפים.
השנים האחרונות

קומברלנד היה גם אספן מאובנים ומשנת 1810 היה חבר של כבוד בחברה הגאולוגית. בשנת 1826 פרסם מחקר של כמה מאובנים.
אשתו של קומברלנד אליזבת נפטרה ב-2 בפברואר 1837. הוא נפטר ב-8 באוגוסט 1848 בבריסטול; שניהם נקברו בכנסיית סנט ג'ורג', ברנדון היל.
נולדו להם שני בנים, ג'ורג' וסידני, ושלוש בנות, לביניה, אורורה ואליזה.
הערות שוליים

↑  Bentley, G.E. (2003). The Stranger from Paradise: A Biography of William Blake. New Haven: Yale University Press. pp. 53–58
↑  Greenacre, Francis (1973). The Bristol School of Artists: Francis Danby and Painting in Bristol 1810–1840 (exhibition catalogue). Bristol: City Art Gallery, Bristol. pp. 9–15.
↑  Eric Adams, Francis Danby: varieties of poetic landscape. -, New Haven: Published for the Paul Mellon Centre for Studies in British Art by Yale University Press, 1973, ISBN 978-0-300-01538-6
| --- | --- |
בקרת זהויות :  NLI: 987007323207605171  BNE: XX1488302  BnF: cb124734294 (data)  DSI: 8035  GND: 119237342  ISNI: 0000 0000 7357 3660  LCCN: n82011721  NTA: 136469582  RKD: 19367  SNAC: w63777q4  SUDOC: 085873802  Trove: 1500460  ULAN: 500007794  VIAF: 289149106005368490433   WorldCat (עם VIAF): 289149106005368490433 
ג'ורג' קומברלנד, נוף
ג'ורג' קומברלנד, מיס לסלי (פוסטר?)
גלריית דגלי איטליה

דגלי מחוזות איטליה, האזורים האוטונומיים באיטליה, וערי איטליה:
ראו גם

דגל איטליה
ג'ניפר הוקינס

| --- | --- |

 לידה:  22 בדצמבר 1983 (בת 40) הולמסוויל, אוסטרליה 
 מדינה:  אוסטרליה 
 מקום לימודים:  תיכון וסט וולסנד 
 פרסים והוקרה:  מיס תבל (2004)  מיס תבל אוסטרליה (2004) 
 https://www.jenniferhawkins.com.au/
 פרופיל ב-IMDb
 
ג'ניפר הוקינס (באנגלית: Jennifer Hawkins; נולדה ב-22 בדצמבר 1983) היא דוגמנית ומנחת טלוויזיה אוסטרלית. מיס תבל לשנת 2004.
ביוגרפיה

הוקינס נולדה בניוקאסל, ניו סאות' ויילס שבאוסטרליה לגייל ורוברט, כאחת מארבעה ילדים, היא הייתה מעודדת בקבוצת הרוגבי "Newcastle Knights", ובקבוצת הכדורסל "Hunter Pirates" ועבדה ככוריאוגרפית של קבוצת ריקודים שסיירה באוסטרליה ומתמחהבהיפ-הופ ובלט.
קריירה

לפני שהשתתפה במיס תבל 2004, קיבלה הוקינס עצות ממיס אוסטרליה הקודמת, אשלי טלבוט, שייצגה את אוסטרליה במיס תבל 2003, ולמדה ספרדית בסיסית לפני שנסעה לאקוודור. עם זאת, הוקינס לא השתתפה בתחרות מיס אוסטרליה, אלא בתחרות המקבילה מיס יוניברס אוסטרליה, בה זכתה במקום הראשון ונבחרה לייצג את מדינתה בתחרות מיס תבל.
בשנת 2004 היא נבחרה לייצג את אוסטרליה בתחרות מיס תבל שנערכה באקוודור ושם לקחה את המקום הראשון, היא הבלונדינית הראשונה שזכתה בתואר מאז אנגלה ויסר ב-1989.
קריירה > דוגמנות

בשנת 2005 החלה לשמש כפנים של חברת טיפוח העור "LUX" ודגמנה לחברת הקוסמטיקה "קאוור גירל".
בשנת 2010 הופיעה בעירום במגזין "מארי קלייר" במסגרת פרויקט הבא לעודד דימוי גוף חיובי.
קריירה > טלוויזיה

בשנת 2004 חתמה חוזה עם רשת הטלוויזיה "Seven Network". הופעותיה הראשונות היו כמגישה אורחת בתוכנית הטיולים של הרשת "The Great Outdoors", שם לקחה את הצופים לסיורים ברחבי העולם. שנה לאחר מכן היא הפכה למגישה קבועה בתוכנית, מה שהביא לה מועמדות לפרס לוגי לשנת 2006 לכישרון הנשי החדש ביותר. בשנת 2009 הסדרה הפסיקה את שידוריה.
בשנת 2006 היא השתתפה בגרסה האוסטרלית של התוכנית "רוקדים עם כוכבים", בעונתה הרביעית. באותה שנה השתתפה בוידאו קליפ לשיר "Elevator Love", שנכלל מתוך אלבומו השלישי של גאי סבסטיאן.
בשנת 2008 הנחתה את הגרסה האוסטרלית לתוכנית המציאות "סופרמודל" (Make Me a Supermodel), המבוססת על תוכנית בריטית באותו השם. התוכנית בוטלה לאחר עונה אחת.
בשנת 2013 נבחרה להחליף את שרה מרדוק בהנחיית הגרסה האוסטרלית של התוכנית "הטופ מודל הבאה" בעונתה השמינית עד לביטולה לאחר שידור העונה העשירית.
חיים אישיים

באוקטובר 2019 ילדה בת בשם פרנקי ויולט הוקינס וול, ומתגוררת עמה בסידני, אוסטרליה.
בשנת 2015 פתחה הוקינס את חנות הבגדים Myer החדשה במרכז העיר הובארט לאחר ששריפה הרסה את החנות המקורית בספטמבר 2007.
ג'ורג' קול (שחקן)

| --- | --- |

ג'ורג' קול
 לידה:  22 באפריל 1925 טוטינג, הממלכה המאוחדת 
 פטירה:  5 באוגוסט 2015 (בגיל 90) רדינג, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  1940–2015 (כ־75 שנים)
 בן או בת זוג:  פני מורל (1967–2015)  איילין מור (1954–1962) 
 מספר צאצאים:  4 
 פרסים והוקרה:  קצין במסדר האימפריה הבריטית 
 פרופיל ב-IMDb
 
ג'ורג' אדוארד קול OBE (באנגלית: George Edward Cole;‏ 22 באפריל 1925 - 5 באוגוסט 2015) היה שחקן אנגלי שהקריירה שלו נמשכה יותר משבעים שנה. הוא ידוע בעיקר מהופעתו בתפקיד ארתור דיילי בסדרת הטלוויזיה "Minder" של רשת ITV ובדמות פלאש הארי בסדרת סרטי סנט טריניאן.